IMISLab/GreekWikipedia huggingface dataset:
Άγιος Ανδρόνικος Καρπασίας

Ο Άγιος Ανδρόνικος (Καρπασίας ή Γιαλούσας) είναι κοινότητα της επαρχίας Αμμοχώστου στην Κύπρο. Μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.Η ίδρυση ως οικισμού του Αγίου Ανδρονίκου Καρπασίας, αν και δεν υπάρχουν γραπτές μαρτυρίες, πρέπει οπωσδήποτε να ανάγεται στους πρώτους Βυζαντινούς χρόνους. Ο Άγιος Ανδρόνικος υπήρξε βασιλικό φέουδο κατά τη Φραγκοκρατία και κατά τη Βενετοκρατία πέρασε στο Δημόσιο, δηλαδή, στην κρατική περιουσία της Δημοκρατίας της Βενετίας. Κατά τη Φραγκοκρατία, σύμφωνα με πηγή του 1451, η εύφορη περιοχή του Αγίου Ανδρονίκου επειδή ήταν βασιλική περιουσία, αναφέρεται ως χωριό της ρήγαινας Ελένης Παλαιολόγου.

 Ο πίνακας που ακολουθεί παρουσιάζει τον πληθυσμό του χωριού σύμφωνα με τις απογραφές πληθυσμού που πραγματοποιήθηκαν στην Κύπρο έως το 1973. Μετά την τουρκική εισβολή του 1974 δεν πραγματοποιήθηκε απογραφή στο χωριό από την Κυπριακή Δημοκρατία, αφού το έδαφος του δεν ελέγχεται από αυτήν. Επίσης το χωριό που φέρει το όνομα Άγιος Ανδρόνικος δεν διαθέτει εκκλησία αφιερωμένη στον εν λόγω άγιο. Παράλληλα το 1718, ανακαλύφθηκε στον Άγιο Ανδρόνικο το σπήλαιο της Ριζοκαρπασίτισσας αγίας Φωτεινής, από τον οικονόμο Νικόδημο, επιστάτη της εκεί μονής. Επιπλέων υπάρχει το ξωκλήσι των Αγίων Ανδρονίκου και Αθανασίας βρίσκεται στα νοτιοανατολικά του χωριού λίγο έξω από το χωριό Μένοικο, περίπου 2 χιλιόμετρα. Πρόκειται για ένα παλαιό πέτρινο μονόχωρο εκκλησάκι με αμφικλινή στέγη καλυμμένη με κεραμίδια. Η χρονολογία ανέγερσης της εκκλησίας είναι άγνωστη, γιατί έχει δεχθεί πολλές επεμβάσεις που δυσκολεύουν τη χρονολόγησή της. Αξίζει να σημειωθεί πως στο εκκλησάκι αυτό βρέθηκε μια σημαντική φορητή εικόνα του 1523, η οποία σήμερα κοσμεί την εκκλησία του Αγίου Κυπριανού. «Agios Andronikos». www.prio-cyprus-displacement.net. Αρχειοθετήθηκε από το πρωτότυπο στις 23 Σεπτεμβρίου 2018. Ανακτήθηκε στις 23 Σεπτεμβρίου 2018.
Χρήστος Μυριούνης

Ο Χρήστος Μυριούνης (Αθήνα, 15 Ιουνίου 1971), είναι Έλληνας πρώην διεθνής καλαθοσφαιριστής και νυν προπονητής καλαθοσφαίρισης. Με ύψος 2,05 μ. αγωνιζόταν στη θέση του σμολ φόργουορντ και ενίοτε του πάουερ φόργουορντ.

 Ξεκίνησε την καριέρα του από τον Κρόνο Αγίου Δημητρίου το 1985. Το 1991 ο Παναθηναϊκός τον απέκτησε μαζί με το Φραγκίσκο Αλβέρτη και το Νίκο Οικονόμου για να ανανεώσει την ομάδα του και να διεκδικήσει το πρωτάθλημα. Το 1993 κατέκτησε το κύπελλο Ελλάδος με τον Παναθηναϊκό των Γκάλη, Κόμαζετς, Βράνκοβιτς, Τιτ Σοκ έχοντας θέση βασικού στην ομάδα. Οι αξιόλογες εμφανίσεις του συνεχίστηκαν και την επόμενη χρονιά όταν κατέκτησε την τρίτη θέση στην Ευρώπη στο φάιναλ φορ του Τελ Αβίβ. Η επιτυχία της τρίτης θέσης επαναλήφθηκε το 1995 στο φάιναλ φορ της Σαραγόσα. Το 1996 στέφθηκε πρωταθλητής Ευρώπης στο φάιναλ φορ του Παρισίου, με τον Παναθηναϊκό να γίνεται η πρώτη Ελληνική ομάδα που κατακτά την Ευρωλίγκα νικώντας στον τελικό με 67-66 την Μπαρτσελόνα. Επίσης κατέκτησε και το δεύτερο κύπελλο Ελλάδος της καριέρας του, νικώντας τον Ηρακλή 85-74. Τελικά το 1996, αποχώρησε από τους πράσινους μετά από εισήγηση του τότε προπονητή Μπόζινταρ Μάλκοβιτς.Το καλοκαίρι του 1996 μεταγράφηκε στον Απόλλωνα Πατρών. Με τον Απόλλωνα έφτασε μέχρι τον τελικό του κυπέλλου Ελλάδας. Στον ημιτελικό ήταν από τους πρωταγωνιστές ενάντια στην πρώην του ομάδα, τον ΠΑΟ και στον τελικό σημείωσε 20 πόντους σε ένα αγώνα στον οποίο ο Απόλλων έχασε από τον Ολυμπιακό με 80-78. Τη σεζόν 1997-1998 αγωνίστηκε στο Περιστέρι και την επόμενη χρονιά στο Ηράκλειο. Τη σεζόν 1999-2000 θα ανεβεί στην Θεσσαλονίκη για να αγωνιστεί στο Άρη. Μετά από αυτή τη σεζόν θα αποσυρθεί από την ενεργό δράση, σε ηλικία 30 ετών. Από το 2001 ξεκίνησε η προπονητική καριέρα του. Εχε διατελέσει πρώτος προπονητής στους παρακάτω συλλόγους: Α.Ο ΤΡΙΤΩΝ (Γ΄ ΕΣΚΑ) ΝΙΚΟΠΟΛΗ ΠΡΕΒΕΖΑΣ (Α΄ ΕΣΚΑΒΔΕ-Γ΄ ΕΘΝΙΚΗ) Γ.Σ.ΝΙΚΗ ΒΟΛΟΥ (Γ΄ ΕΘΝΙΚΗ) Γ.Σ.ΚΡΟΝΟΣ (Γ΄ ΕΘΝΙΚΗ) ΟΛΥΜΠΙΑΚΟΣ ΒΟΛΟΥ (Γ΄ ΕΘΝΙΚΗ) ΟΙΟΝ ΑΓΙΟΥ ΣΤΕΦΑΝΟΥ (Γ΄ ΕΣΚΑ) Α.Γ.Ε.ΧΑΛΚΙΔΑΣ (Β΄ΕΘΝΙΚΗ) Α.Ο.ΣΠΟΡΤΙΓΚ (Α2 ΓΥΝΑΙΚΩΝ) ΠΟΛΙΣ ΚΑΛΛΙΘΕΑΣ (Γ΄ΕΘΝΙΚΗ) Α.Ο. ΑΓΡΙΝΙΟΥ (Β’ Εθνική) ΝΙΚΟΠΟΛΗ ΠΡΕΒΕΖΑΣ (Γ’ Εθνική) ΓΛΑΥΚΟΣ (Β' Εθνική) ΔΙΩΝ Ο ΚΥΠΑΡΙΣΣΕΥΣ (Γ' Εθνική) ΕΝΩΣΗ ΑΤΤΑΛΟΥ ΚΑΛΥΜΝΟΥ (Γ'εθνική) Με την εθνική Ελπίδων κατέκτησε το 1992 το αργυρό μετάλλιο στο Ευρωμπάσκετ Ελπίδων. Μάλιστα αναδείχτηκε πολυτιμότερος παίκτης της Διοργάνωσης. Με την Ελπίδων αγωνίστηκε 21 φορές και σημείωσε 349 πόντους (μ.ο. 16,48). Συμμετείχε με την εθνική ανδρών στο Ευρωμπάσκετ 1997, στην Ισπανία όπου η Ελλάδα κατέκτησε την 4η θέση στην τελική κατάταξη. Επίσης έπαιξε στο Τουρνουά Ακρόπολις του 1997. Με την εθνική Ελλάδος αγωνίστηκε 21 φορές και σημείωσε 125 πόντους (μ.ο. 5,9). Παναθηναϊκός Ευρωλίγκα: (1996) 2x Κύπελλο Ελλάδας: (1993, 1996) Χρήστος Μυριούνης, στατιστικά στοιχεία αθλητή στον επίσημο ιστότοπο της Ελληνικής Ομοσπονδίας Καλαθοσφαίρισης (Ελληνικά).
Γ΄ κατηγορία ποδοσφαίρου ανδρών Κύπρου 2006-07

Η Γ΄ κατηγορία ποδοσφαίρου ανδρών Κύπρου 2006-07 ήταν η 36η έκδοση της Γ΄ κατηγορίας ποδοσφαίρου της Κύπρου. Το πρωτάθλημα κέρδισε ο Ερμής Αραδίππου για 3η φορά στην ιστορία του.

 Στο πρωτάθλημα της Γ΄ κατηγορίας 2006-07 συμμετείχαν 14 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Οι τρεις πρώτες ομάδες προβιβάστηκαν στο πρωτάθλημα Β΄ κατηγορίας 2007-08. Οι τρεις τελευταίες ομάδες υποβιβάστηκαν στο πρωτάθλημα Δ΄ κατηγορίας 2007-08. Η νίκη βαθμολογείτο με 3 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό. Ομάδες που δεν συμμετείχαν στο πρωτάθλημαΟμάδες που προήχθησαν στην Β΄ κατηγορία 2006-07 ΑΕΜ Μεσόγης ΑΣΙΛ Λύσης Ακρίτας ΧλώρακαςΟμάδες που διαβαθμίστηκαν στην Δ΄ κατηγορία 2006-07: Αχυρώνας Λιοπετρίου Ένωσις Κοκκινοτριμιθιά ΑΕΚ ΚυθρέαςΟμάδες που συμμετείχαν στο πρωτάθλημαΟμάδες που διαβαθμίστηκαν από την Β΄ κατηγορία 2005-06 Ελπίδα Ξυλοφάγου Εθνικός Άσσιας ΣΕΚ Αγίου ΑθανασίουΟμάδες που προήχθησαν από την Δ΄ κατηγορία 2005-06: Αναγέννηση Γερμασόγειας Όλυμπος FC Επισκοπής Η τελική βαθμολογία του πρωταθλήματος ήταν: Το σύστημα βαθμολόγησης που ίσχυε ήταν: Νίκη=3 βαθμοί, Ισοπαλία=1 βαθμός, Ήττα=0 βαθμοί Κανόνες βαθμολογίας: 1ος Βαθμοί, 2ος Μεταξύ των ισόβαθμων ομάδων αγώνες (i. Βαθμοί από τα μεταξύ των ισόβαθμων ομάδων παιχνίδια, ii. Διαφορά τερμάτων σε μεταξύ των ισόβαθμων ομάδων παιχνίδια, iii. Καλύτερη εκτός έδρας επίθεση στα μεταξύ των ισόβαθμων ομάδων παιχνίδια), 3ος Γενική διαφορά τερμάτων, 4ος Καλύτερη επίθεση. Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος: «2006/07 Cypriot Third Division». Rec.Sport.Soccer Statistics Foundation. 14 Ιανουαρίου 2016. Ανακτήθηκε στις 14 Ιανουαρίου 2016. Γ΄ κατηγορία ποδοσφαίρου ανδρών Κύπρου Κύπελλο Κύπρου ποδοσφαίρου ανδρών 2006-07 Ποδόσφαιρο στην Κύπρο Σύστημα ποδοσφαιρικών πρωταθλημάτων Κύπρου
Άννα Δωροθέα της Σαξονίας-Βαϊμάρης

H Άννα Δωροθέα (γερμ. Anna Dorothea von Sachsen-Weimar von Wettin, 12 Νοεμβρίου 1657 - 24 Ιουνίου 1704) από τον Οίκο των Βέττιν ήταν κόρη του Δούκα της Σαξονίας-Βαϊμάρης. Έγινε πριγκίπισσα-ηγουμένη του Αββαείου του Κβέντλινμπουργκ (1684-1704).

 Ήταν η πρώτη κόρη του Ιωάννη Ερνέστου Β΄ της Σαξονίας-Βαϊμάρης και της Χριστίνας Ελισάβετ, κόρης του Ιωάννη Χριστιανού του Σλέσβιχ-Χόλσταϊν-Σόνντερμπουργκ. Γεννήθηκε στη Βαϊμάρη και όταν ήταν παιδί, ο πατέρας της αποφάσισε η Άννα Δωροθέα να ακολουθήσει εκκλησιαστική σταδιοδρομία. Έτσι αυτή έγινε κοσμήτορας του Συλλόγου του Αββαείου Κβέντλινμπουργκ. Το 1683 απεβίωσε εκεί η ηγουμένη Άννα Σοφία Β΄ και η Άννα Δωροθέα επελέγη να τη διαδεχθεί. Στις δυσκολίες που ανεφύησαν, χρειάστηκε η παρέμβαση του επιτρόπου του αββαείου-πριγκιπάτου και μέλους του Συλλόγου, του Ιωάννη Γεωργίου Γ΄ της Σαξονίας. Ο Εκλέκτορας συναίνεσε το 1684 στην εκλογή και ο Λεοπόλδος Α΄ της Αγίας Ρωμαϊκής Αυτοκρατορίας την επικύρωσε το 1685. Fritsch, Johann Heinrich: Geschichte des vormaligen Reichsstifts und der Stadt Quedlinburg. Quedlinburg 1828 Lorenz, Hermann: Werdegang von Stift und Stadt Quedlinburg. In: Quedlinburgische Geschichte. Quedlinburg 1922 (Volume 1)
Ακρόπολις ΙΦ

Η Ακρόπολις ΙΦ (σουηδικά: Akropolis IF) είναι σουηδικός ποδοσφαιρικός σύλλογος που εδρεύει στη Στοκχόλμη. Ιδρύθηκε από Έλληνες μετανάστες το 1968.Ο σύλλογος πήρε το όνομά του από την Ακρόπολη Αθηνών και στο σήμα απεικονίζεται ο Παρθενώνας.

 Η Ακρόπολις είναι αθλητικός σύλλογος που ιδρύθηκε στη Στοκχόλμη την άνοιξη του 1968. Το τμήμα καλαθοσφαίρισης ξεκίνησε το φθινόπωρο του 1968 και ακολούθησε το ποδόσφαιρο τμήμα την άνοιξη του 1969. Οι δραστηριότητες για τους νέους ξεκίνησαν το 1975. Ο σύλλογος είχε στενές σχέσεις με άλλους ποδοσφαιρικούς συλλόγους της Στοκχόλμης, όπως η AΪK Στοκχόλμης και η Μπρομαποϊκάρνα, ωστόσο και οι δύο συνεργασίες έχουν τερματιστεί. Το 1987, η Ακρόπολις προβιβάστηκε για πρώτη φορά στην 3η Κατηγορία. Το 2006 προβιβάστηκε στη 2η Κατηγορία, όπου έμεινε μέχρι το 2012. Το 2014, η Ακρόπολις προβιβάστηκε στην 1η Κατηγορία. Ως πρωτοεμφανιζόμενη στην 1η κατηγορία, εξασφάλισε μία θέση στα προκριματικά για την άνοδο στη Σούπερεταν στο τελευταίο αγώνα της εναντίον της ΙΦΚ Λούλεο.Το 2019, ο σύλλογος κατάφερε να τερματίσει στην πρώτη θέση της 1ης κατηγορίας του Βορρά. Με αυτό τον τρόπο κέρδισε και το εισιτήριο της ανόδου στη Σούπερεταν. Akropolis IF Αρχειοθετήθηκε 2020-10-26 στο Wayback Machine.
Άγιος Φίλιππος, Μπαρμπάντος

Ο Άγιος Φίλιππος (αγγλικά: Saint Philip) είναι μια ενορία του Μπαρμπάντος. Έχει έκταση 60 τ.χλμ. και πληθυσμό 25.110 κατοίκων (2001). Πρωτεύουσα είναι η Σιξ Κρος Ρόουντς.

 Ο Άγιος Φίλιππος βρίσκεται νοτιοανατολικά του Μπαρμπάντος. Συνορεύει στα δυτικά με την Εκκλησία του Χριστού, στα βόρεια με τον Άγιο Ιωάννη και στα βορειοδυτικά με τον Άγιο Γεώργιο. Στα ανατολικά βρέχεται από την Καραϊβική Θάλασσα. Έχει έκταση 60 τ.χλμ.. Γκρουβ Λονγκ Μπέυ Λούκας Μπελαίρ Μπιτς Χεντ Μπλέιντς Ντάιαμοντ Βάλλεϋ Σαμ'ς Λορντ Κασλ Σιξ Κρος Ρόουντς Στρουντ Λαντ Φουλ Μπέυ Χάρρισμιθ Ο Άγιος Φίλιππος είχε σύμφωνα με την απογραφή του 2000 25.110 κατοίκους με πυκνότητα 419 κατοίκων ανά τετραγωνικό χιλιόμετρο. Πρωτεύουσα είναι η Σιξ Κρος Ρόουντς με λιγότερους από 1.000 κατοίκους. Ενορίες του Μπαρμπάντος
Κριστιάν Λόπεθ

Ο Κριστιάν Λόπεθ Σανταμαρία (ισπανικά: Cristian Lopez Santamaria, γενν. 27 Απριλίου 1989) είναι Ισπανός διεθνής επαγγελματίας ποδοσφαιριστής που αγωνίζεται ως κεντρικός επιθετικός για τον Άρη. [1] Με την ιδιότητα τοξοβόλος

 Ο Κρίστιαν Λόπεθ ξεκίνησε την καριέρα του το 2008 στην Αλικάντε. Μετέπειτα πέρασε από την Ρεάλ Μαδρίτης Καστίγια και την Βαλένθια β, ενώ το 2013 πραγματοποίησε το μεγάλο βήμα στην καριέρα του πηγαίνοντας στην Αγγλία για λογαριασμό της Χάντερσφιλντ. Χωρίς ιδιάιτερη επιτυχία στο νησί, πέρασε ως δανεικός από Σριούσμπερι και Νορθάμπντον. Το 2015 μεταγράφηκε στην Κλουζ σημειώνοντας 16 γκολ σε 44 συμμετοχές στο πρωτάθλημα Ρουμανίας. Το 2016 υπέγραψε μονοετές στην Λάνς όπου αγωνιζόταν στην Λιγκ 2 με οψιόν ανανέωσης. Εκεί πραγματοποίησε 2 εξαιρετικές σεζόν πετυχαίνοντας 26 τέρματα. Το καλοκαίρι του 2020 υπέγραψε στον Άρη Θεσσαλονίκης, ωστόσο πήγε δανεικός στην Καρταχένα έπειτα από 6 μήνες, αφού δεν ήταν στα πλάνα του Άκη Μάτζιου.
Obscured By Clouds

To Obscured by Clouds είναι το έβδομο στούντιο άλμπουμ του βρετανικού ροκ συγκροτήματος Pink Floyd, το οποίο βασίστηκε στο σάουντρακ της ταινίας "La Vallée" του Μπάρμπετ Σρέντερ και κυκλοφόρησε στις 2 Ιουνίου 1972 μέσω της "Harvest Records".

 Μετά την επιτυχία του "More", ο Μπάρμπετ Σρέντερ επικοινώνησε με τους Pink Floyd για να ηχογραφήσουν άλλο ένα σάουντρακ, την στιγμή που το συγκρότημα είχε ήδη ξεκινήσει να δουλεύει σε τραγούδια τα οποία θα αποτελούσαν τελικά το άλμπουμ "The Dark Side of the Moon". Οι ηχογραφήσεις του σάουντρακ πραγματοποιήθηκαν από τις 23 μέχρι τις 29 Φεβρουαρίου και από τις 23 Μαρτίου μέχρι τις 6 Απριλίου 1972 στα "Strawberry Studios" του Έρουβιλ στο Ιλ-ντε-Φρανς της Γαλλίας. Η μίξη του άλμπουμ έγινε τις δύο τελευταίες ημέρες αυτής της περιόδου στα "Morgan Sound Studios" του Λονδίνου. Κατά την διάρκεια της πρώτης εβδομάδας ηχογραφήσεων, ο γαλλικός τηλεοπτικός σταθμός "ORTF" βιντεοσκόπησε τους Pink Floyd και πήρε συνεντεύξεις από τον Ντέιβιντ Γκίλμορ και τον Ρότζερ Γουώτερς. Μετά το πέρας των ηχογραφήσεων, το συγκρότημα ζήτησε από την εταιρεία του να ονομάσει το σάουντρακ "Obscured by Clouds" και όχι "La Vallée", με την λύση να βρίσκεται και για την ταινία στον τίτλο "La Vallée (Obscured by Clouds)". Ο δίσκος κυκλοφόρησε στις 2 Ιουνίου του 1972 και 13 ημέρες αργότερα στις Ηνωμένες Πολιτείες, σκαρφαλώνοντας στο # 1 των γαλλικών τσαρτ, το # 6 των βρετανικών και το # 46 των αντίστοιχων αμερικάνικων. Τραγούδια του "Obscured by Clouds" που εκτελέστηκαν ζωντανά ήταν το ομώνυμο, το "When You're In" και το "Childhood's End", τα οποία συνοδεύονταν από μεγάλα ορχηστρικά μέρη που οι Pink Floyd αυτοσχεδίαζαν. 1. Obscured by Clouds (Gilmour, Waters) – 3:03 2. When You're In (Gilmour, Waters, Wright, Mason) – 2:30 3. Burning Bridges (Gilmour, Wright, Waters) – 3:29 4. The Gold It's in the... (Gilmour, Waters) – 3:07 5. Wot's... Uh the Deal? (Gilmour, Waters) – 5:08 6. Mudmen (Gilmour, Waters) – 4:20 7. Childhood's End (Gilmour) – 4:31 8. Free Four (Waters) – 4:15 9. Stay (Waters, Wright) – 4:05 10. Absolutely Curtains (Wright, Mapuga tribe) – 5:52 Obscured by Clouds (άλμπουμ)Ηνωμένες Πολιτείες (RIAA Certification): ΧρυσόςΗνωμένο Βασίλειο (BPI Certification): Ασημένιος Το "Obscured by Clouds" ηχογραφήθηκε από τους εξής μουσικούς: Ντέιβιντ Γκίλμορ - φωνητικά, κιθάρα Ρότζερ Γουώτερς - φωνητικά, μπάσο Ρίτσαρντ Ράιτ - πλήκτρα, πιάνο Νικ Μέισον - τύμπανα, κρουστά, φωνητικά Obscured by Clouds - Pink Floyd | Songs, Reviews, Credits, Awards | AllMusic Pink Floyd - Obscured by Clouds | Sputnikmusic Obscured by Clouds Review | Pink Floyd Songfacts - List of songs by Pink Floyd
Ρατζαστάν

Η Ρατζαστάν είναι μία από τις 28 Ομόσπονδες Πολιτείες που συγκροτούν σήμερα την Ινδία. Βρίσκεται στο βορειοδυτικό τμήμα της χώρας, στα σύνορα με το Πακιστάν. Η συνολική της έκταση είναι 342.269 τ.χλμ., η μεγαλύτερη σε έκταση Ομόσποδη Πολιτεία της Ινδίας, ενώ ο πληθυσμός της είναι περίπου 56.473.700. Πρωτεύουσά της είναι η πόλη Τζαϊπούρ.

 Η Ρατζαστάν θεωρείται ως η χώρα των πριγκίπων μιας και εκεί υπήρξε η δυναστεία των Ρατζπούτς (ρατζ=πρίγκιπας). Κατά το Μεσαίωνα ανοικοδομήθηκαν κάστρα και παλάτια τα οποία σήμερα έχουν μετατραπεί σε μουσεία αλλά και σε ξενοδοχεία. Οι Ραζπούτς ήταν μια φυλή πολεμιστών η οποία εμφανίστηκε τον 6ο και 7ο αιώνα και αποτελούνταν από ιθαγενείς αλλά και ξένους κατακτητές (όπως οι Χούνοι). Η λέξη Ραζπούτς είναι παραλλαγή της λέξης Ραζ Πούτρα που σημαίνει οι υιοί των πριγκίπων. Η φυλή των Ραζπούτς δεν διατήρησε αδελφικές σχέσεις και ο κάθε αρχηγός διατηρούσε διαφορετική πολιτική στην περιοχή που διοικούσε. Αυτό οδήγησε σε πολλές εμφύλιες διαμάχες. Οι ινδικής καταγωγής Ραζπούτς αμύνθηκαν στις επιδρομές των μωαμεθανών κατακτητών Μουγκάλ από δυτικά και των Ινδών Μαράτα από το νότο. Οι σχέσεις των Ραζπούτς με τους Μουγκάλ άλλαξαν όταν ο Μουγκάλ κατακτητής Ακμπάρ παντρεύτηκε την Τζοντχαμπάι, κόρη του διοικητή της περιοχής του Τζαϊπούρ Ράτζα Μπιχάρ Μαλ (πριγκίπισσα Κατστσβάχα Ρατζπούτ) με την οποία έκανε τον πρώτο υιό του τον Τζαχανγκίρ. Στην συνέχεια ο Τζαχανγκίρ έγινε αυτοκράτορας των Μουγκάλ και πήρε άλλη μια νύφη, την Κατστσβάχα Ρατζπούτ. Αυτοί οι γάμοι οδήγησαν σε ειρήνη και ευημερία την περιοχή. Πολλοί Ραζπούτς από την περιοχή Μεβάρ φοβήθηκαν με τους γάμους αυτούς, και το είδαν ως ένας είδος συνθηκολόγησης στον ιμπεριαλισμό των Μουγκάλ. Οι Άγγλοι αυτό το εκμεταλλεύτηκαν και πρότειναν μια συνθήκη με την οποία εδραιώθηκε ο βρετανικός έλεγχος στη Ρατζαστάν. Rajasthan Tourism Information Center: Non profit tourist information center Rajasthan Forts and Palaces Most visited Forts list
Οχιά της Πίνδου

Η νανόχεντρα ή οχιά της Πίνδου είναι ιοβόλο φίδι της οικογένειας Viperidae. Απαντά κατά μήκος της οροσειράς της Πίνδου στην κεντρική και βόρεια Ελλάδα, αλλά και στη νότια Αλβανία, όπου απαντά σε μεμονωμένες ορεινές περιοχές, με υψόμετρα συνήθως μεγαλύτερα των 1.400 μ. έως και 2.250 μ.. Πρόσφατα ολοκληρώθηκε η αναγωγή της σε ξεχωριστό είδος (Vipera graeca), με βάση μορφολογικά και γενετικά στοιχεία.

 Τα ενήλικα άτομα φτάνουν σε μέσο όρο τα 35-45 εκατοστά. Τα θηλυκά είναι μεγαλύτερα από τα αρσενικά. Αποτελεί τη μικρότερη οχιά της Ελλάδας. Το σώμα της είναι χοντρό, το κεφάλι της στενό και το δέρμα της τραχύ. Το δέρμα της καλύπτεται από μεγάλες φολίδες. Στη ράχη το φίδι έχει σκούρα σχέδια σε σχήμα τεθλασμένης γραμμής. Το δηλητήριό της είναι σχετικά ασθενές, παρόλ' αυτά συνιστάται ιατρική φροντίδα μετά το δάγκωμα. Είναι ημερόβιο φίδι. Ζευγαρώνει την άνοιξη ή στις αρχές του Σεπτεμβρίου και γεννά 3-15 νεογνά. Τρέφεται κυρίως με μεγάλα έντομα, αλλά και με σαύρες και μικρά τρωκτικά. Σύμφωνα με την IUCN, η νανόχεντρα κατατάσσεται στα Κινδυνεύοντα Είδη (Endangered, EN), εξαιτίας της απώλειας ενδιαιτημάτων που προκαλείται από τις γεωργικές πρακτικές και την κλιματική αλλαγή. Επίσης, απειλείται από το παράνομο εμπόριο εξωτικών κατοικιδίων. Στην Ελλάδα, εκτός από τη νανόχεντρα απαντούν τα εξής είδη οχιάς: Κοινή οχιά – Vipera ammodytes (Linnaeus, 1758) Οθωμανική οχιά – Montivipera xanthina (Gray, 1849) Οχιά της Μήλου – Macrovipera schweizeri (Werner, 1935) Αστρίτης – Vipera berus (Linnaeus, 1758)Στην Κύπρο εντοπίζεται η φίνα ή κοντονούρα (λόγω της κοντής της ουράς), που ανήκει στο είδος Macrovipera lebetina. Meadow viper (Vipera ursinii) at ARKive. Accessed 5 October 2006. Vipera ursinii at Amphibians and Reptiles of Europe. Accessed 9 October 2006. Orsini's viper, Vipera ursinii at Reptiles & Amphibians of France. Accessed 30 October 2006. Vipera eriwanensis at Checklist of Armenia's Amphibians and Reptiles, Tadevosyan's Herpetological Resources. Accessed 30 March 2007.
Κονστρουκτιβισμός (καλλιτεχνικό ρεύμα)

Ο κονστρουκτιβισμός (constructivism) αποτελεί καλλιτεχνικό ρεύμα, κυρίως στη ζωγραφική και τη γλυπτική, που αναπτύχθηκε την περίοδο 1913-1930 στη Ρωσία. Θεμελιωτής του κινήματος θεωρείται ο Ρώσος καλλιτέχνης Βλαντιμίρ Τάτλιν (Vladimir Tatlin). Ως πρόδρομοι του Ρωσικού κονστρουκτιβισμού αναφέρονται πολλές φορές τα κινήματα του Φουτουρισμού και του Κυβισμού, με τα οποία είναι γεγονός πως ήρθε σε επαφή και ο Τάτλιν στο Παρίσι. Το κίνημα του κονστρουκτιβισμού συνδέθηκε όμως επίσης με τη σχολή του Μπαουχάους στη Γερμανία καθώς και με τον νεοπλαστικισμό. Η καλλιτεχνική πρωτοπορία του Τάτλιν ένωσε και άλλους Ρώσους καλλιτέχνες, μεταξύ των οποίων και οι γλύπτες Antoine Pevsner και Naum Gabo. Η πρώτη αυτή ομάδα δημοσίευσε και το Μανιφέστο της το 1920 (ή 1921). Θεωρείται ότι μέσα από αυτό το μανιφέστο γεννήθηκε και ο όρος -κονστρουκτιβισμός (αγγ. construct, ελλ. μφ. κατασκευάζω) καθώς μία από τις διακηρύξεις του κινήματος ήταν πως η τέχνη "κατασκευάζεται". Ένα από τα συνθήματα του ήταν επίσης το "Η Τέχνη στη Ζωή".

 Κύριο χαρακτηριστικό του κινήματος του κονστρουκτιβισμού αποτελούν οι απολύτως αφηρημένες κατασκευές. Απουσιάζουν οι συμβατικές αναπαραστάσεις αντικειμένων ενώ δίνεται έμφαση στην απεικόνιση γεωμετρικών μορφών. Η απόδοση των θεμάτων είναι τις περισσότερες φορές ακραιφνώς μινιμαλιστική και συχνά με διάθεση πειραματισμού. Οι κονστρουκτιβιστές θαύμαζαν τις μηχανές και την τεχνολογία της εποχής σε βαθμό που χρησιμοποιούσαν πολλά βιομηχανικά υλικά (πλαστικό, γυαλί ή σίδερο) στην κατασκευή των έργων τους. Ο κονστρουκτιβισμός συνδέθηκε στενά και με την αρχιτεκτονική. Το κίνημα θεωρείται διεθνές, καθώς πέρα από τη Ρωσία εξαπλώθηκε και σε χώρες όπως η Γερμανία και η Ολλανδία. Σημαντικοί εκπρόσωποι του κονστρουκτιβισμού θεωρούνται οι: Βλαντιμίρ Τάτλιν (Vladimir Tatlin) Καζιμίρ Μαλέβιτς (Kasimir Malevich) Ελ Λισίτσκι (El Lissitzky) Αλεξάντερ Ροντσένκο (Alexander Rodchenko) Γκούσταβ Κλούτσις (Gustav Klutsis) Λιούμποφ Πόποβα (Liubov Popova) Όλγα Ροζάνοβα (Olga Rozanova) Αλεξάνδρα Έξτερ (Alexandra Exter) Ρόμπερτ Άνταμς (Robert Adams) Βαντίμ Μέλερ (Vadim Meller) Ναούμ Γκάμπο (Naum Gabo) Βαρβάρα Στεπάνοβα (Varvara Stepanova) Τίλο Ματς (Thilo Maatsch) Αλεξάντερ Βέσνιν (Alexander Vesnin) Μοϊσέι Γιακόνβλεβιτς Γκίνζμπουργκ (Moisei Ginzburg) Μοντέρνα τέχνη Μπαουχάους Κυβισμός Φουτουρισμός Νεοπλαστικισμός Γεώργιος Κωστάκης κρατικο μουσείο σύγχρονης τέχνης στην Θεσσαλονίκη https://web.archive.org/web/20050406015709/http://kmtspace.com/kmt/constructivism.htm Αναφορά στο κίνημα και παρουσίαση σημαντικών έργων Αρχειοθετήθηκε 2005-11-09 στο Wayback Machine. Συλλογή έργων
Σοφία Μπεναρδή

Η Σοφία Μπεναρδή υπήρξε πρωταθλήτρια Ελλάδος στο στίβο τη δεκαετία του ’30. Ήταν από τις πρωτοπόρους στον ελληνικό γυναικείο αθλητισμό. Ως αθλήτρια του Πανιωνίου Γ.Σ. και του Α.Ο. Παλαιού Φαλήρου αναδείχθηκε πρωταθλήτρια Ελλάδος και κατέρριψε τα πανελλήνια ρεκόρ στα 100 μ, 80 μ.εμπ, άλμα εις μήκος και σφαιροβολία. Πολυσύνθετος αθλητής (δεκαθλητής) υπήρξε και ο αδερφός της, ο Στέλιος Μπεναρδής.

 Η Σοφία Μπεναρδή ήταν αθλήτρια του Πανιωνίου Γ.Σ. την περίοδο του μεσοπολέμου, όταν ο σύλλογος είχε ως έδρα το Παναθηναϊκό Στάδιο. Ο σύλλογος της Σμύρνης υπήρξε πρωτοπόρος στη διάδοση του γυναικείου αθλητισμού και στα τέλη της δεκαετίας του '20 δημιούργησε έναν πυρήνα αθλητριών με σημαντικότερες τις Σοφία Μπεναρδή και Ειρήνη Αρμάου. Η Μπεναρδή, όπως όλες οι πρωτοπόρες αθλήτριες της εποχής εκείνης, υπήρξε πολυσύνθετη αθλήτρια. Ασχολήθηκε με τους δρόμους ταχύτητας και εμποδίων, με το άλμα εις μήκος και τη σφαιροβολία. Πρωτοεμφανίστηκε στους Αγώνες Αθλητριών Πανιωνίου 1926, στο άτυπο ετήσιο γυναικείο πρωτάθλημα που διοργάνωνε ο Πανιώνιος, στο οποίο πρωταγωνιστούσε συνεχώς ως το 1930 κατακτώντας πάνω από 20 νίκες. Το 1926 πρώτευσε σε τέσσερα αγωνίσματα: 80μ., 150μ., μήκος και σφαιροβολία. Το έτος αυτό, εναρκτήριο του στίβου γυναικών στην Ελλάδα, έτρεχε σε όλες τις αποστάσεις ταχύτητας: 60μ (9.0), 80μ (12.0), 100μ (14.8), 150μ (22.2), έκανε άλματα σε μήκος (4,63μ) και ύψος (1,23μ), έριχνε σφαίρα (8,65μ) και μετείχε στο τρίαθλο (72 β.) και στις σκυταλοδρομίες: 4x50μ (30.4), 4x75 (44.8) με την ομάδα του Πανιωνίου. Στο τέλος του 1928 στο όνομά της εγγράφηκαν οι πρώτες επίσημες πανελλήνιες επιδόσεις στίβου γυναικών στα: 80μ, 150μ, σφαίρα και μήκος. Υπήρξε η πρώτη κάτοχος του πανελληνίου ρεκόρ γυναικών στα 100 μ. με 14,8΄΄, το οποίο κατέρριψε άλλες δύο φορές. Επίσης, έκανε ρεκόρ στο μήκος με 4,63 και στη σφαιροβολία. Τέλος, κατέκτησε δύο πανελλήνιες νίκες στα 80 εμπόδια, το 1931 και το 1932 με πανελλήνια ρεκόρ: 15,2 και 14,8 αντίστοιχα. Στη συνέχεια θα συνεχίσει να αγωνίζεται με τα χρώματα του Α.Ο. Παλαιού Φαλήρου. Πανελλήνια ρεκόρ 80 μ. (1): 11.2 (1928) 100 μ. (3): 14.8 (1929), 14.2 και 14.1 (1930) 150 μ. (1): 22.2 (1928) 80 εμπ. (2): 15.2 (1931) και 14.8 (1932) Μήκος (1): 4,63 μ. (1928) Σφαιροβολία (2): 7,86μ. (1928) και 8,65μ. (1929)Πρωταθλήτρια Ελλάδος 100 μ.: 80 μ.εμπ. (2): 1931, 1932 Πέτρου Λινάρδου, "Η Σμύρνη του Πανιωνίου", 1998.
Κατάληψις

Κατάληψη (Katalepsis) στη Στωική φιλοσοφία, σήμαινε κατανόηση . Για τους Στωικούς φιλόσοφους, η κατάληψη ήταν μια σημαντική υπόθεση σχετικά με την κατάσταση του νου κάποιου, καθώς σχετίζεται με την κατανόηση θεμελιωδών φιλοσοφικών εννοιών και αντιπροσωπεύει τη στωική λύση στο πρόβλημα του κριτηρίου .

 Σύμφωνα με τους Στωικούς, ο νους βομβαρδίζεται συνεχώς με εντυπώσεις (φαντασίες). (Η εντύπωση που προέκυπτε από το μυαλό ονομάζονταν φάντασμα.) Μερικές από αυτές τις εντυπώσεις είναι αληθείς και μερικές ψευδείς. Οι εντυπώσεις είναι αληθινές όταν επιβεβαιώνονται στη πραγματικότητα, ψευδείς εάν επιβεβαιωθούν λανθασμένα, όπως όταν κάποιος πιστεύει ότι ένα κουπί βυθισμένο στο νερό είναι σπασμένο επειδή φαίνεται έτσι. Όταν ο Ορέστης, στην τρέλα του, είχε εκλάβει λανθασμένα την Ηλέκτρα ως Φιούρα, η εντύπωση αυτή τόσο αληθινή όσο και ψευδή: αληθινή στο βαθμό που είδε κάτι, δηλαδή, την Ηλέκτρα ψευδής, στο βαθμό που η Ηλέκτρα δεν ήταν η Φιούρα. Πιστεύοντας ότι το μυαλό διακρίνει ενστικτωδώς μεταξύ πραγματικών και ψευδών εντυπώσεων, οι Στωικοί είπαν ότι δεν πρέπει να πιστέουμε σε ό, τι γίνεται αντιληπτό, αλλά μόνο σε εκείνες τις αντιλήψεις που περιέχουν κάποιο ιδιαίτερο σημάδι αυτών των πραγμάτων που εμφανίστηκαν. Μια τέτοια αντίληψη ονομάστηκε τότε καταληπτική ή κατανοητή φαντασία (kataleptic phantasia). Η καταληπτική φαντασία είναι αυτό που κάνει εντύπωση σε από ένα αντικείμενο που είναι υπαρκτό και που είναι πιστό αντίγραφο αυτού του αντικειμένου και που δεν μπορεί να παραχθεί από κανένα άλλο αντικείμενο. Ο Κικέρων αναφέρει ότι ο Zήνων ο Κιτιεύς θα επεσήμανε την καταληψία ως εξής: θα έδειχνε το χέρι του μπροστά σε κάποιον με τα δάχτυλα τεντωμένα, λέγοντας "Μια οπτική αναπαράσταση [της έννοιας] είναι σαν αυτή". Στη συνέχεια θα έκλεινε λίγο τα δάχτυλά του, λέγοντας "Μια νεύση ότι υπάρχει κάποια κατανόηση είναι έτσι". Στη συνέχεια θα πίεζε τα δάχτυλά του στενά μεταξύ τους για να σχηματίσει μια γροθιά, λέγοντας ότι αυτό ήταν πλήρη κατανόηση (και από αυτήν την εικόνα έδωσε (ο Κικέρων) σε αυτή τη διαδικασία το όνομα της κατάληψης, το οποίο δεν υπήρχε πριν). αλλά στη έπιανε σφιχτά και βίαια τη δεξιά γροθιά με το αριστερό χέρι, και λέγοντας στη συνέχεια ότι τέτοια είναοι η γνώση, η οποία είναι στη διάθεση κανενός παρ εκτός του σοφού ανθρώπου Η Κατάληψις ήταν το κύριο σημείο της διαμάχης μεταξύ των Στωικών και των δύο σχολών Φιλοσοφικού Σκεπτικισμού κατά την Ελληνιστική περίοδο: οι Πυρρονιστές και οι Ακαδημαϊκοί Σκεπτικιστές της Ακαδημίας του Πλάτωνα Αυτοί οι Σκεπτικιστές, που επέλεξαν τους Στωικούς ως το φυσικό τους φιλοσοφικό αντίθετο, παρέκαμψαν πολλά από αυτά που πίστευαν οι Στωικοί σχετικά με το ανθρώπινο μυαλό και τις μεθόδους κατανόησης μεγαλύτερων νοημάτων. Για τους Σκεπτικιστές, όλες οι αντιλήψεις ήταν ακατάληπτες (acataleptic), δηλ. ασυμβίβαστες με τα αντιληπτά αντικείμενα ή, εάν υπήρχε κάποια συμβατότητα, δεν θα γίνονταν ποτέ γνωστό.
Αισθητήρας

Αισθητήρας ονομάζεται μία συσκευή που ανιχνεύει ένα φυσικό μέγεθος και παράγει από αυτό μία μετρήσιμη έξοδο. Για παράδειγμα, το υδραργυρικό θερμόμετρο μετατρέπει τη μετρούμενη θερμοκρασία σε διαστολή, η οποία μπορεί να αναγνωστεί από ένα βαθμονομημένο σωλήνα. Οι αισθητήρες χρησιμοποιούνται σε καθημερινά αντικείμενα, όπως κουμπιά ανελκυστήρων ευαίσθητα στην αφή και λάμπες φωτισμού που εκπέμπουν λαμπρότερα ή απαλότερα αγγίζοντας τη βάση τους. Υπάρχουν αναρίθμητες ακόμη χρήσεις που οι περισσότεροι άνθρωποι δεν αντιλαμβάνονται. Εφαρμογές τους συναντούμε στα αυτοκίνητα, σε μηχανές, στην αεροναυπηγική, την ιατρική, τη βιομηχανία και τη ρομποτική.

 Τα όρια στα οποία η συσκευή λειτουργεί αξιόπιστα. Η εγγύτητα της τιμής εξόδου προς τη τιμή εισόδου. Η διαφορά ανάμεσα στη μετρούμενη τιμή και τη πραγματική τιμή. Το μέγιστο σφάλμα που μπορεί να δημιουργήσει ο αισθητήρας. Η μικρότερη αλλαγή τιμής εισόδου που μπορεί να ανιχνεύσει. Η σχέση της αλλαγής εξόδου προς τη αλλαγή εισόδου, είναι ίση με τη διαφορά των τιμών της εξόδου προς τη διαφορά των αντίστοιχων τιμών εισόδου. Η βαθμολόγηση της κλίμακας σε μονάδες. Το μέγιστο ποσό αλλαγής της εισόδου που δεν επιφέρει αλλαγή στην έξοδο. Ο βαθμός στον οποίο η γραφική παράσταση της εξόδου προσεγγίζει ευθεία ως προς την είσοδο του αισθητήρα. Ο χρόνος που απαιτείται για να λάβει τη τελική τιμή η έξοδος. Η καθυστέρηση της αλλαγής της εξόδου ως προς την είσοδο. Η μεταβολή της εξόδου σε μεγάλη χρονική περίοδο, χωρίς μεταβολή της εισόδου και των συνθηκών. Η διαφορά στην έξοδο όταν η κατεύθυνση της μεταβολής της εισόδου αντιστραφεί. Η παραγωγή του ιδίου αποτελέσματος, σε διαφορετικές χρονικές στιγμές, με την ίδια είσοδο. Η μεταβολή των χαρακτηριστικών του αισθητήρα με το χρόνο και το περιβάλλον. Σταθερό σφάλμα σε όλο το εύρος λειτουργίας, το οποίο μπορεί να αντισταθμιστεί. Ο εκτιμώμενος χρόνος λειτουργίας στα πλαίσια των προδιαγραφών του. Peter Elgar, «Αισθητήρες Μέτρησης και Ελέγχου», Εκδόσεις ΤΖΙΟΛΑ, 2003
Baku Crystal Hall

To Baku Crystal Hall είναι μία πολυ-λειτουργική αρένα στο Μπακού, Αζερμπαϊτζάν. Στις 8 Σεπτεμβρίου 2011 η,Azad TV International ανακοίνωσε ότι το Baku Crystal Hall ήταν ο χώρος διεξαγωγής του Διαγωνισμού Τραγουδιού της Eurovision 2012 κάτι το οποίο επιβεβαιώθηκε και στις 25 Ιανουαρίου 2012.

 Στις 2 Αυγούστου 2011 η βασική συμφωνία υπεγράφη με την Alpine Bau Deutschland AG, για την κατασκευή του χώρου εφόσον οι προετοιμασίες για την κατασκευή είχαν ξεκινήσει. Ακόμη κι αν το πλήρες κόστος τη κατασκευής δεν είχε δημοσιευθεί η κυβέρνηση διέθεσε 6.000.000 (εκατομμύρια) AZN, νόμισμα του Αζερμπαϊτζάν, (περίπου 6.100.661 €) για την κατασκευή του χώρου. Στις 5 Σεπτεμβρίου 2011 ανακοινώθηκε ότι η χωρητικότητα της αίθουσας θα ανέλθει στους 25.000 θεατές, ο χώρος περιλαμβάνει επίσης και VIP σαλόνια. Η κατασκευή της αρένας με μια καθυστέρηση τριών εβδομάδων ολοκληρώθηκε στις 16 Απριλίου 2012.
Ερλ Χάινς

Ο Ερλ Κένεθ Χάινς (Earl Kenneth "Fatha" Hines, 28 Δεκεμβρίου 1903 - 22 Απριλίου 1983) ήταν Αμερικανός πιανίστας και συνθέτης της τζαζ μουσικής. Είναι γνωστός για το καινοτόμο ύφος που ανέπτυξε στην εποχή του, ενώ έχει χαρακτηριστεί και ως ο πρώτος μοντέρνος πιανίστας της τζαζ.

 Γεννήθηκε στο Πίτσμπουργκ από γονείς μουσικούς. Ο πατέρας του έπαιζε κόρνο και η μητέρα του εκκλησιαστικό όργανο. Σε νεαρή ηλικία ξεκίνησε να εξασκείται στο όργανο της τρομπέτας, ωστόσο αργότερα αφοσιώθηκε στο πιάνο. Η επαγγλεματική του σταδιοδρομία άρχισε στις αρχές της δεκαετίας του 1920. Το 1923 εγκαταστάθηκε στο Σικάγο, που αποτελούσε την εποχή εκείνη το κέντρο της τζαζ μουσικής σκηνής. Εκεί συμμετείχε στις ορχήστρες των Erskine Tate και Caroll Dikerson, ενώ το 1926 ξεκίνησε η συνεργασία του με τον Λούις Άρμστρονγκ, ο οποίος θαύμαζε το πρωτότυπο ύφος του Χάινς. Μαζί ηχογράφησαν αρκετούς δίσκους, ενώ ο Χάινς υπήρξε επίσης μέλος της μεγάλης ορχήστρας του Άρμστρονγκ Louis Armstrong's Hot Five. Στη δεκαετία του 1930, ο Χάινς ηγήθηκε της προσωπικής του μεγάλης ορχήστρας, με την οποία εμφανίστηκε σε μουσικά κέντρα, στο Σικάγο και τη Νέα Υόρκη, ενώ περιόδευσε και στην Ευρώπη, στα τέλη της δεκαετίας. Στις ορχήστρες του, συμμετείχαν αρκετοί νεωτεριστές - την εποχή εκείνη - μουσικοί, όπως ο Τσάρλι Πάρκερ και ο Ντίζι Γκιλέσπι. Το 1948, αναγκάστηκε να διαλύσει την ορχήστρα του για οικονομικούς λόγους και για τα επόμενα τρία χρόνια υπήρξε μέλος της ορχήστρας All Stars του Λούις Άρμστρονγκ. Μετά την αποχώρησή του, ηγήθηκε μικρότερων μουσικών σχημάτων καθώς και μίας ορχήστρας ντίξιλαντ. Αν και η φήμη του είχε υποχωρήσει σημαντικά μέχρι τις αρχές της δεκαετίας του '60, στη συνέχεια επανήλθε στα μουσικά δρώμενα, κυρίως χάρη σε μία σειρά συναυλιών που έδωσε στη Νέα Υόρκη το 1964, οι οποίες συνοδεύτηκαν από πολύ θετικές κριτικές. Περιόδευσε στην Ασία και την Αυστραλία ενώ συνέχισε να δίνει συναυλίες μέχρι τις αρχές του 1980. Πέθανε το 1983 στο Ώκλαντ. The New Grove Dictionary of Jazz, Oxford University Press
Αυγούστα Αικατερίνη Γκόρντον-Λέννοξ

H Αυγούστα Αικατερίνη, (αγγλ. Augusta Katherine Gordon-Lennox, 14 Ιανουαρίου 1827 - 3 Απριλίου 1904) από τον Οίκο των Στιούαρτ ήταν κόρη του 5ου Δούκα του Ρίτσμοντ και με τον γάμο της έγινε πριγκίπισσα της Σαξονίας-Βαϊμάρης.

 Η Ωγκάστα Κάθριν Γκόρντον-Λέννοξ ήταν η δεύτερη κόρη του Τσάρλς Γκόρντον-Λέννοξ, 5ου Δούκα του Ρίτσμοντ, και της Κάρολαϊν Πάτζετ, κόρης του Χένρυ Πάτζετ, 1ου Μαρκησίου του Άνγκλσυ. Οι δούκες του Ρίτσμοντ ήταν απόγονοι του Τσαρλς Λέννοξ, νόθου γιου του Καρόλου Β΄ της Αγγλίας. Η Αυγούστα Αικατερίνη έκανε γάμο με τον Εδουάρδο, γιο της Ίντας της Σαξονίας-Μάινινγκεν. Αυτή ήταν αδελφή της Αδελαΐδας της Σαξονίας-Μάινινγκεν, συζύγου του Γουλιέλμου Δ΄ του Ηνωμένου Βασιλείου. Παντρεύτηκε το 1851 μοργανατικά τον Εδουάρδο της Σαξονίας-Βαϊμάρης. Ο γάμος ήταν μοργανατικός και της δόθηκε ο τίτλος της Κόμισσας του Ντόρνμπουργκ μία ημέρα πριν τον γάμο από τον θείο του Εδουάρδου, τον Κάρολο Φρειδερίκο. Δεν απέκτησαν απογόνους. http://www.npg.org.uk/collections/search/person/mp102055/princess-augusta-katherine-saxe-weimar http://www.thepeerage.com/p11084.htm#i110837
Μαρτύριο του Αγίου Ιωάννη του Βαπτιστή

Το μαρτύριο του Αγίου Ιωάννη του Βαπτιστή είναι ένα γεγονός που αναφέρεται στα ευαγγέλια και αφηγείται τον θάνατο για αποκεφαλισμού του Ιωάννη του Βαπτιστή, ο οποίος στον Χριστιανισμό θεωρείται άγιος και ο τελευταίος των προφητών .

 Το Κατά Μάρκον Ευαγγέλιον παρουσιάζει τον Ιωάννη ως εκπλήρωση μιας προφητείας από τον Ησαΐα. Μετά το πέρας της βάπτισης του Χριστού στον Ιορδάνη ποταμό, αφηγείται ο θάνατος του Ιωάννη, όταν ο τετράρχης Ηρώδης Αντύπας, ακούγοντας ιστορίες για τον Ιησού, νομίζει ότι ο Ιωάννης ο Βαπτιστής αναστήθηκε από τους νεκρούς. Σύμφωνα με τα Συνοπτικά Ευαγγέλια, ο Ιωάννης ο Βαπτιστής αποδοκίμασε τον γάμο του Ηρώδη Αντύπα και της Ηρωδιάδος επειδή ήταν διαζευγμένη γυναίκα, κάτι που δεν επιτρεπόταν από τον ιουδαϊκό νόμο. Για να ευχαριστήσει τη σύζυγό του, ο Ηρώδης Αντύπας διέταξε να κλείσουν τον προφήτη σε ένα κελί, αλλά δεν του αφαίρεσε τη ζωή, διότι τον διασκέδαζε ακούγοντας τις ιστορίες του και τον σεβόταν, αφού ήταν «ιερός» άνθρωπος και φοβόταν λαϊκές διαμαρυρίες. Στα γενέθλια του Ηρώδη, στη μέση ενός συμποσίου με τους άρχοντες της Γαλιλαίας παρόντες, η Σαλώμη χόρεψε για εκείνον, γεγονός που έκανε χαρούμενο τον βασιλιά, ο οποίος της επέτρεψε, να του ζητήσει δώρο ό,τι ήθελε. Με προτροπή της μητέρας της, η Σαλώμη ζήτησε το κεφάλι του Ιωάννη του Βαπτιστή σε ένα ασημένιο πιάτο. ότας αναστατωμένος, καθώς είχε δώσει το λόγο του, ο Ηρώδης Αντύπας διέταξε να τον αποκεφαλίσουν και ένας φρουρός ανέλαβε να παραδώσει το κεφάλι του στη Σαλώμη όπως είχε ζητήσει, η οποία με τη σειρά της το παρέδωσε στη μητέρα της. Οι μαθητές του μάζεψαν το σώμα του και το έθαψαν.
Ουρσούλα Ραντβάνσκα

Η Ουρσούλα Ραντβάνσκα (πολωνικά: Urszula Radwańska) (γενν. 7 Δεκεμβρίου 1990) είναι Πολωνή επαγγελματίας αθλήτρια της αντισφαίρισης. Η Ραντβάνσκα έχει κερδίσει 1 τίτλο στα διπλά στο WTA Tour, καθώς και 7 τίτλους στο απλό και 10 στο διπλό στο Παγκόσμιο Tour Γυναικών της Διεθνούς Ομοσπονδίας Αντισφαίρισης. Στις 8 Οκτωβρίου 2012, έφτασε στην κορυφαία θέση της καριέρας της στο μονό, στο Νο. 29 του κόσμου. Στις 21 Σεπτεμβρίου 2009, έφτασε στο Νο. 74 της κατάταξης του διπλού. Ως νεανίδα, η Ραντβάνσκα κέρδισε τον τίτλο του 2007 στο Γουίμπλεντον στο μονό, με αποκορύφωμα το Νο. 1 της παγκόσμιας κατάταξης στο τέλος της χρονιάς. Έχει το ψευδώνυμο Ούλα (Ula) και είναι η μικρότερη αδερφή της Αγκνιέσκα Ραντβάνσκα.

 Η Ραντβάνσκα αποχώρησε από το Αυστραλιανό Όπεν λόγω τραυματισμού στον ώμο.Η Ραντβάνσκα ξεκίνησε τη σεζόν του 2014 το Φεβρουάριο, όταν έπαιξε στο Dow Classic στο Μίνταλντ. Νίκησε την Αμερικανίδα Σάκια Βίκερι και την Τσέχα Κατερίνα Σινιάκοβα στους δύο πρώτους γύρους της. Το σερί της τελείωσε καθώς έχασε στους προημιτελικούς από την Καναδή Σάρον Φίτσμαν. Στο Abierto Mexicano Telcel, η Ραντβάνσκα ηττήθηκε στον πρώτο γύρο από την κορυφαία και τελικά νικήτρια Ντομινίκα Τσιμπούλκοβα. Μετά το Ακαπούλκο, η Ραντβάνσκα αγωνίστηκε στο Indian Wells, όπου έχασε τον αγώνα της στον πρώτο γύρο από την Καναδή Αλεξάνδρα Βόζνιακ. Την επόμενη εβδομάδα, η Ραντβάνσκα πήρε μέρος στο Miami Open, όπου ηττήθηκε στον πρώτο γύρο από τη Ρωσίδα Νάντια Πετρόβα. Την εβδομάδα μετά το Μαϊάμι, η Ραντβάνσκα έπαιξε στο Monterrey Open. Έχασε στον πρώτο γύρο από τη δεύτερη στην κατάταξη και μετέπειτα νικήτρια Άνα Ιβάνοβιτς. Κατά τη διάρκεια της ισοπαλίας των Play-off του Fed Cup εναντίον της Ισπανίας, η Ραντβάνσκα έχασε και τα δύο της σετ από τη Μαρία Τερέσα Τόρο Φλορ και τη Σίλβια Σολέρ Εσπινόζα. Παρά τις ήττες της, η Πολωνία κατάφερε να κερδίσει την με 3–2.Η Ραντβάνσκα ξεκίνησε την προετοιμασία της στο χωμάτινο γήπεδο για το Τουρνουά ντε Ρολάν Γκαρός στο Grand Prix του Μαρακές. Ηττήθηκε στον πρώτο γύρο από την Ισπανίδα Λάρα Αρουαμπαρένα. Στο Πορτογαλικό Όπεν, η Ραντβάνσκα έχασε στον πρώτο γύρο από τη Γιανίνα Βικμάγιερ. Στο Open Madrid, η Ραντβάνσκα ηττήθηκε στον πρώτο γύρο των προκριματικών από την Ισπανίδα Λάουρα Πόους Τίο. Στο Ιταλικό Όπεν, η Ραντβάνσκα έχασε στον τελευταίο γύρο των προκριματικών από την Ελβετή Μπελίντα Μπέντσιτς. Κατατάχθηκε στην 79η θέση στο Γαλλικό Όπεν, όπου αποσύρθηκε κατά τη διάρκεια του αγώνα της στον πρώτο γύρο εναντίον της Σλοβάκας Μαγκνταλένα Ριμπάρικοβα.Ξεκινώντας τη σεζόν της στο γρασίδι στο Birmingham Classic, η Ραντβάνσκα ηττήθηκε στον πρώτο γύρο από την 16η στην κατάταξη Κέισι Ντελάκουα. Στο Topshelf Open 2014, η Ραντβάνσκα έχασε στον τελευταίο γύρο των προκριματικών από τη Γερμανίδα Μόνα Μπάρτελ. Στο Γουίμπλετον, η Ραντβάνσκα ηττήθηκε στον αγώνα της στον πρώτο γύρο από την 9η στην κατάταξη, Αντζελίκ Κέρμπερ. Εκτός από την καριέρα της στην αντισφαίριση, η Ραντβάνσκα είναι επίσης επιχειρηματίας και δημιούργησε και τώρα κατέχει τη μάρκα πολυτελών τσαντών UR. Ουρσούλα Ραντβάνσκα – Warsaw Open 2009 Επίσημος ιστότοπος (αγγλικά)
Παγκόσμιο Κύπελλο Ποδοσφαίρου Ενόπλων Γυναικών 2023

Το 14ο Παγκόσμιο Κύπελλο Ποδοσφαίρου Ενόπλων Γυναικών (ΣΙΣΜ) (τελική φάση) διεξήχθη στο Spakenburg της Ολλανδίας, από 27 Ιουνίου ως 9 Ιουλίου 2023 με συμμετοχή 11 χωρών (η δωδέκατη Νιγηρία δεν προσήλθε). Για πρώτη φορά συμμετείχε η γυναικεία Εθνική Ενόπλων ποδοσφαίρου της Ελλάδας. Νικήτρια αναδείχθηκε η Νότια Κορέα.

 Στην Α΄ φάση οι 11 ομάδες χωρίστηκαν σε τρεις ομίλους των 3+4+4 ομάδων. Στη Β΄ φάση που έγινε σε αγώνες νοκ-άουτ, η πρώτη ομάδα κάθε ομίλου και η καλύτερη δεύτερη προκρίθηκαν στα ημιτελικά (θέσεις 1-4), ενώ οι υπόλοιπες μετείχαν στους αγώνες κατάταξης για τις θέσεις 5-8 και 9-11. Βαθμολογία (2 αγώνες) Ολλανδία: 6β. (8-0) Ελλάδα: 1β. (0-1) Ιρλανδία: 1β. (0-7) Νιγηρία: δεν μετείχεΤα ματς Ολλανδία-Ιρλανδία 7-0 Ολλανδία-Ελλάδα 1-0 (το γκολ στο 91΄). Ελλάδα-Ιρλανδία 0-0. Βαθμολογία (3 αγώνες) Γαλλία : 9β. (11-1) Νότια Κορέα: 6β. (10-2) Τανζανία: 3β. (3-5) Καναδάς: 0β. (1-17)Τα ματς Γαλλία-Τανζανία 2-0 Ν. Κορέα-Καναδάς 7-0 Τανζανία-Καναδάς 3-1 Γαλλία-Ν. Κορέα 2-1 Ν. Κορέα-Τανζανία 2-0 Γαλλία-Καναδάς 7-0 Βαθμολογία (3 αγώνες) Καμερούν : 9β. (10-2) ΗΠΑ: 6β. (9-5) Γερμανία: 3β. (2-7) Βέλγιο: 0β. (0-7)Τα ματς Καμερούν-Βέλγιο 2-0 ΗΠΑ-Γερμανία 3-1 Καμερούν –ΗΠΑ 4-2 Γερμανία –Βέλγιο 1-0 Καμερούν - Γερμανία 4-0 ΗΠΑ-Βέλγιο 4-0 5 Ιουλίου 2023 (Ημιτελική φάση) Θέσεις 1-4: Νότια Κορέα – Καμερούν: 4-1 Γαλλία - Ολλανδία: 5-0 Θέσεις 5-8: ΗΠΑ – Ελλάδα: 2-0 (τα γκολ στο 30΄και 85΄). Τανζανία - Ιρλανδία: 1-0 Θέσεις 9-11: Καναδάς-Βέλγιο: 1-07-8 Ιουλίου 2023 (τελική φάση) ΤΕΛΙΚΟΣ: Νότια Κορέα –Γαλλία 1-0 3η θέση: Καμερούν - Ολλανδία 4-0 5η θέση: Τανζανία - ΗΠΑ: ? 7η θέση: Ελλάδα - Ιρλανδία: 3-3 (4-2 πέν.). 9η θέση: Γερμανία-Καναδάς: ? 11η θέση: Βέλγιο 14ο Παγκόσμιο Στρατιωτικό Πρωτάθλημα Ποδοσφαίρου Γυναικών
Λουκάς Βαγιάς

Ο Λουκάς Βαγιάς, που αναφέρεται επίσης ως Λουκάς Βάγια, Λούκας Βία, Λούκα Βάγια, Λλούκα (Λούκα) Βάγια, ήταν Έλληνας ιατρός και συμμετείχε στην Ελληνική Επανάσταση του 1821. Είναι γνωστός ως προσωπικός γιατρός του Αλή Πασά, του Φαναριώτη ευγενή Αλεξάνδρου Μαυροκορδάτου και του Λόρδου Μπάιρον.

 Ο Λουκάς Βαγιάς γεννήθηκε στο χωριό Λεκάλ στην περιοχή Λουντζάρι, στο τότε Πασαλίκι των Ιωαννίω, στην Οθωμανική Αυτοκρατορία, σήμερα Επαρχία Τεπελενίου, Αλβανία. Ήταν ο μικρότερος αδερφός του Θανάση Βαγιά, στρατιωτικού αρχηγού του Αλή Πασά. Είχαν δύο ακόμη αδέλφια, τον Γιάννη και τον Χριστάκη. Σύμφωνα με ορισμένες πηγές, οι ίντριγκες του Λουκά (και του Θανάση) ήταν ο κύριος μοχλός για τον Βαντζέλ Μέκσι να εγκαταλείψει την αυλή του Αλί Πασά και να διαφύγει στην Κέρκυρα.Ο Λουκάς παντρεύτηκε την κόρη του Αθανασίου Ψαλιδά, έναν από τους κύριους εκπροσώπους του Νεοελληνικού Διαφωτισμού και μέλος του συμβουλίου του Αλή Πασά. Αναφέρεται ως εξαιρετικός γιατρός, ο οποίος σπούδασε στη Βιέννη της Αυστριακής Αυτοκρατορίας. Ο Λουκάς Βαγιάς εντάχθηκε στην Ελληνική Επανάσταση και έδωσε τεράστια συμβολή κατά την Τρίτη Πολιορκία του Μεσολογγίου. Τάφηκε στο Άργος. Θανάσης Βαγιάς Λουντζάρι Ελληνική Επανάσταση του 1821 Πασαλίκι των Ιωαννίνων
Ορτάνς ντε Μπωαρναί

Η Ορτανσία (Hortense de Beauharnais, 10 Απριλίου 1783 - 5 Οκτωβρίου 1837) από τον Οίκο του Μπωαρναί ήταν κόρη του υποκόμη του Μπωαρναί και με τον γάμο της έγινε βασίλισσα της Ολλανδιας.

 Η Ορτανσία Ευγενία Καικιλία γεννήθηκε στις 10 Απριλίου 1783 στο Παρίσι, και ήταν το νεότερο παιδί και η μοναχοκόρη του Αλεξάνδρου ντε Μπωαρναί και της Ιωσηφίνας Τασέρ ντε λα Παζρί. Όταν απεβίωσε ο Αλέξανδρος, η Ιωσηφίνα έκανε δεύτερο γάμο με τον Ναπολέοντα Α΄ Βοναπάρτη, αυτοκράτορα των Γάλλων. Το 1802 παντρεύτηκε τον Λουδοβίκο Α΄ της Ολλανδίας, αδελφό του πατριού της. Μαζί απέκτησαν τρία παιδιά: τον Ναπολέοντα Λουδοβίκο Κάρολο (1802-1807). τον Ναπολέοντα Λουδοβίκο (1804-1831), που νυμφεύτηκε την Καρλόττα Βοναπάρτη. Δεν απέκτησαν παιδιά. τον Κάρολο Λουδοβίκο Ναπολέοντα (1808-1873) μετέπειτα αυτοκράτορα των Γάλλων (Ναπολέων Γ΄), που νυμφεύτηκε την Ευγενία ντε Μοντίχο. Απέκτησαν 1 παιδί.Η Ορτανσία είχε ένα τέταρτο παιδί με τον εραστή της, τον κόμη Σαρλ Ζοζέφ ντε Φλαώ: τον Κάρολο Αύγουστο Λουδοβίκο Ιωσήφ (1811-1865), που νυμφεύτηκε την Σοφία Σεργκιέγιεβνα Τρουμπέτσκαγια. Απέκτησαν 4 παιδιά.Πέθανε στις 5 Οκτωβρίου 1837 στο Άρενενμπεργκ σε ηλικία 54 ετών. Είναι θαμμένη στη Εκκλησία Αγίων Πέτρου και Παύλου στο Ρυέιγ-Μαλμαιζόν. Epton, Nina (1976). Josephine: The Empress and her Children. London: Norton. ISBN 0-393-07500-1. Scarisbrick, Diana (2019). Margaret de Flahaut (1788–1867): A Scotswoman at the French Court. Cambridge (ISBN 978-1-898565-16-1) OCLC 1076395537 Hortense de Beauharnais, Queen of Holland Hortense - La Reine d'Hollande Queen Hortense - A Life Picture of the Napoleonic Era Αρχειοθετήθηκε 2008-10-13 στο Wayback Machine. - 1910 book by L. Mühlbach, as an eText from Project Gutenberg Spencer Napoleonica Collection Αρχειοθετήθηκε 2012-12-05 at Archive.is at Newberry Library Ελεύθερες παρτιτούρες από τον Hortense de Beauharnais στο International Music Score Library Project Πολυμέσα σχετικά με το θέμα Hortense de Beauharnais στο Wikimedia Commons
Θεόδωρος Μπάεφ

Ο Θεόδωρος Μπάεφ (Теодор Баев, 31 Μαΐου 1977) είναι παλαίμαχος Βούλγαρος αθλητής της πετοσφαίρισης με ελληνική υπηκοότητα. Αγωνιζόταν στη θέση του ακραίου και υπήρξε διεθνής με την Εθνική Ελλάδας.

 Ο Θόδωρος Μπάεφ γεννήθηκε στις 31 Μαΐου 1977 στη Νόβα Ζαγόρα της Βουλγαρίας. Οι γονείς του ήταν επίσης βολεϊμπολίστες και τον βοήθησαν πολύ στα πρώτα του βήματα. Φοίτησε σε αθλητικό σχολείο στη Φιλιππούπολη και ασχολήθηκε με πολλά αθλήματα, όπως: βόλεϊ, κωπηλασία, σκι και κολύμβηση. Ξεκίνησε το βόλεϊ από τη Λοκομοτίβ Φιλιππούπολης το 1993 και το 1994 έρχεται στην Ελλάδα για τον Εθνικό Αλεξανδρούπολης. Την ίδια χρονιά καλείται στην εθνική Ελλάδος εφήβων. Το 1998 πηγαίνει στον Α.Ο. Ορεστιάδας μέχρι το 2001 που πηγαίνει στον Ηρακλή και το 2005 στον Παναθηναϊκό. Στη συνέχεια δοκίμασε τις δυνάμεις του στο εξωτερικό, αγωνιζόμενος την περίοδο 2007-08 στην Αλ Αχλί του Ντουμπάι και στη συνέχεια στη Χάλκμπανκ της Άγκυρας, από την οποία αποχώρησε στα μέσα της περιόδου 2008-09. Τον Δεκέμβριο του 2008 επέστρεψε στον Ηρακλή, στον οποίο και τερμάτισε την καριέρα του. Ο Θόδωρος Μπάεφ αγωνίστηκε για πρώτη φορά με την Εθνική Ελλάδας το 1995 έχοντας καταγραψει συνολικά 187 συμμετοχές, από τις οποίες οι 12 σε προκριματικούς Παγκοσμίου Πρωταθλήματος και οι 6 σε Ολυμπιακούς Αγώνες (Αθήνα 2004). 3 Πρωταθλήματα Ελλάδας: 2002, 2005 (Ηρακλής Θεσσαλονίκης), 2006 (Παναθηναϊκός) 4 Κύπελλα Ελλάδας: 2002, 2004, 2005 (Ηρακλής Θεσσαλονίκης), 2007 (Παναθηναϊκός) 2 Σούπερ Καπ Ελλάδας: 2004 (Ηρακλής Θεσσαλονίκης), 2006 (Παναθηναϊκός) Παγκόσμιο πρωτάθλημα Εφήβων 1995: Καλύτερος Επιθετικός Πρωτάθλημα Ελλάδας 2001-2002: Πολυτιμότερος Παίκτης (MVP) Πρωταθλήματος Θεόδωρος Μπάεφ: Ομάδες καριερας greekvolley.eu Θόδωρος Μπάεφ: Παρουσίαση - Ατομκά στοιχεία - Ομάδες - Διακρίσεις volleybox.net
Πηγή Φωκίδας

Ο οικισμός Πηγή (Στρατάλωνο ή Καγκέλες) υπάγεται διοικητικά στον Δήμο Δωρίδος του Νομού Φωκίδος και αποτελείται από τους μικρούς οικισμούς: Καγκέλες, Νερατζιές (Κωσταρεϊκα), Νέα Κούκουρα. Διασχίζεται από το Ρέμα Μαντήλω, που εκβάλει στον ποταμό Μόρνο. Ο συνολικός πληθυσμός του ανέρχεται σε 141 κατοίκους, σύμφωνα με την απογραφή του 2011. Η ονομασία του προέρχεται από τις πολλές πηγές που υπάρχουν στην περιοχή. Μεταξύ των οικισμών Πηγής και Κλήματος, στη θέση Παλιαράχη, πιθανολογείται η θέση της αρχαίας Οινεώνας (άλλη πιθανή θέση είναι στον οικισμό Καστρακίου Δωρίδας).

 Απογραφές πληθυσμού *Αναφέρεται ο πληθυσμός μόνο του οικισμού Καγκέλες Ο οικισμός Πηγή προήλθε από μετονομασία του οικισμού Καγκέλαι της κοινότητας Κλήματος Ευπαλίου το 1960. Ο οικισμός Καγκέλαι είχε δημιουργηθεί το 1940. 16/10/1940 Αναγνώριση του οικισμού Καγκέλαι και προσάρτησή του στην κοινότητα Κλήματος Ευπαλίου του Νομού Φθιώτιδος και Φωκίδος 31/03/1943 Ο οικισμός Καγκέλαι υπάγεται στον Νομό Φωκίδος 19/02/1960 Ο οικισμός Καγκέλαι της κοινότητας μετονομάζεται σε Πηγή. 14/03/1971 Ο οικισμός Νεραντζιαί της κοινότητας καταργείται και προσαρτάται στον οικισμό Πηγή της κοινότητας Κλήματος Ευπαλίου 04/12/1997 Ο οικισμός Πηγή αποσπάται από την κοινότητα Κλήματος και προσαρτάται στο δήμο Ευπαλίου. Η κοινότητα καταργείται 07/06/2010 Ο οικισμός Πηγή αποσπάται από το δήμο Ευπαλίου και προσαρτάται στον δήμο Δωρίδος.
Γεωργική χημεία

Η γεωργική χημεία είναι ιδιαίτερος κλάδος της εφηρμοσμένης χημείας, στον οποίο κύριο αντικείμενο μελέτης και έρευνας είναι το χημικό περιβάλλον, στο οποίο μπορεί να αναπτυχθεί ένα φυτό. Στο χημικό περιβάλλον περιλαμβάνεται το έδαφος, η ατμόσφαιρα, το νερό κ.λπ. Είναι, επίσης, η επιστήμη των χημικών συνθέσεων και των αλλαγών που σχετίζονται με την παραγωγή, την προστασία και τη χρήση των καλλιεργειών. Ως βασική επιστήμη, η γεωργική χημεία περιλαμβάνει όλες τις διαδικασίες μέσω των οποίων ο άνθρωπος αποκτά τρόφιμα και ίνες για τον εαυτό του. Ως εφηρμοσμένη επιστήμη ή τεχνολογία, ασχολείται με τον έλεγχο αυτών των διαδικασιών για την αύξηση των αποδόσεων, τη βελτίωση της ποιότητας και τη μείωση του κόστους. Κλάδοι της γεωργικής χημείας είναι η λιπασματολογία, η φυτοφαρμακολογία, κ.ά.

 Κύριος στόχος της μελέτης και έρευνας της χημικής σύστασης του εδάφους και των φυτών είναι η αναζήτηση μέσων και τρόπων διατήρησης, βελτίωσης και ανάπτυξης των φυτικών οργανισμών και κυρίως της γονιμότητας του εδάφους. Από την έρευνα αυτή προσδιορίζονται γενικότερα όλα εκείνα τα χημικά μέσα με τα οποία διασφαλίζεται τόσο η βελτίωση, όσο και η προστασία της γεωργικής παραγωγής, όπου αυτή εφαρμόζεται. Για την επίτευξη των παραπάνω στόχων, η γεωργική χημεία χρσιμοποιεί αρκετές τεχνικές στις οποίες συμπεριλαμβάνονται: Τεχνικές διατήρησης και βελτίωσης της ποιότητας του εδάφους. Τεχνικές ανάπτυξης αποτελεσματικών μυκητοκτόνων, εντομοκτόνων, ζιζανιοκτόνων και συμπληρωμάτων ζωοτροφών, λιπασμάτων και ρυθμιστών ανάπτυξης των φυτών. Αειφορικές τεχνικές για τη διατήρηση και αναπλήρωση των πόρων. Στο πλαίσιο του οικοσυστήματος του εδάφους οργανικά και ανόργανα συστατικά αλληλεπιδρούν σε πολύπλοκους κύκλους ιδιαίτερης σημασίας για όλες τα ζώντα όντα. Η εισροή άνθρακα από φωτοσυνθετικούς οργανισμούς παρέχουν το καύσιμο για την ανάπτυξη και την αναπαραγωγή πολλών οργανισμώνς του εδάφους. Οι οργανισμοί του εδάφους, με τη σειρά τους, αποικοδομούν τον οργανικό άνθρακα και απελευθερώνουν τις απαιτούμενες θρεπτικές ουσίες. Η σταθερότητα και η παραγωγικότητα των γεωργικών οικοσυστημάτων βασίζεται στην αποτελεσματική λειτουργία αυτών και άλλων διαδικασιών, στις οποίες ανακυκλώνεται ο άνθρακας και τα θρεπτικά συστατικά όπως το άζωτο και ο φώσφορος. Οι ανθρωπογενείς διαταραχές στο συγκεκριμένο οικοσύστημα, με χρήση φυτοφαρμάκων ή λιπασμάτων, μεταβάλλουν τις διαδικασίες του, ενίοτε με αρνητικές περιβαλλοντικές συνέπειες. "Εγκυκλοπαίδεια Πάπυρος Larousse Britannica" τομ.61, σελ.99
Μαφάλντα της Σαβοΐας

Η Μαφάλντα (ιταλ. Mafalda di Savoia, 2 Νοεμβρίου 1902 - 27 Αυγούστου 1944) από τον Οίκο της Σαβοΐας ήταν πριγκίπισσα της Σαβοΐας και με τον γάμο της έγινε τιτουλάρια μεγάλη δούκισσα (λανδγραβίνη) της Έσσης.

 Η Μαφάλντα Μαρία Ελισάβετ Άννα Ρωμανή ήταν η δεύτερη κόρη του Βίκτωρα Εμμανουήλ Γ΄ της Ιταλίας και της Ελένας των Πετρόβιτς-Νιέγκος, κόρης του Νικολάου του Μαυροβουνίου. Παντρεύτηκε το 1925 τον Φίλιππο της Έσσης & παρά τω Ρήνω και είχε τέκνα: Μαυρίκιος 1926-2013, τιτουλάριος εκλέκτορας της Έσσης. Ερρίκος 1927-1999. Όθων Αδόλφος 1936-1998. Ελισάβετ Μαργαρίτα γενν. 1940, νυμφεύτηκε τον Φρήντριχ, Κόμη φον Όππερσντορφφ. "Mafalda de Savoie". Mariees du Gotha. Archived from the original on 9 May 2015. The Eden Memoirs - Facing the Dictators The Right Hon. The Earl of Avon pp 141. Goebbels Diaries, entry of 11 September 1943.